Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS; v  nadaljevanju ZDR-1) objavlja Republika Slovenija Ministrstvo za kulturo, Maistrova 10, 1000 Ljubljana, javno objavo za zasedbo prostega uradniškega delovnega mesta za določen čas:

**VIŠJI SVETOVALEC (šifra DM 482)** v Sektorju za statusne zadeve v Direktoratu za ustvarjalnost

Javni uslužbenec bo delo opravljal na uradniškem delovnem mestu višji svetovalec, brez imenovanja v naziv. Pravice oziroma obveznosti se mu bodo določile glede na naziv višji svetovalec III.

Javni uslužbenec bo delo opravljal na uradniškem delovnem mestu višji svetovalec za določen čas do 30. 11. 2029, oziroma za čas izvajanja projekta (operacije) »Štipendije za specializirane poklice v kulturi« s polnim delovnim časom v okviru Operativnega programa za izvajanje kohezijske politike v obdobju 2021-2027. Delo bo opravljal na sedežu Ministrstva za kulturo, Maistrova 10, Ljubljana oziroma v njegovih drugih uradnih prostorih.

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oz. najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* opravljen strokovni izpit iz upravnega postopka;
* osnovna raven znanja angleškega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* državljanstvo Republike Slovenije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Izbrani kandidat, ki nima opravljenega strokovnega izpita iz upravnega postopka, mora le-tega opraviti najkasneje v roku treh mesecev po sklenitvi pogodbe o zaposlitvi, v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE).

Delovne naloge izbranega kandidata na delovnem mestu bodo:

* priprava in vodenje razpisov za štipendije za specializirane poklice v kulturi, ki se financira iz sredstev Evropskega socialnega sklada plus ter priprava poročil;
* vodenje upravnih postopkov na I. stopnji;
* priprava in sklepanje pogodb s prejemniki;
* priprava zahtevkov za izplačila in posredovanje celotne dokumentacije v preverjanje kontrolorju Službe za izvajanje kohezijske politike;
* zagotavljanje informacij o javnih razpisih prijaviteljem;
* priprava individualnih sklepov o izboru, neizboru ali zavržbi, ter posredovanje prijaviteljem;
* delo z aplikacijami eJR in e-MA2;
* spremljanje področja štipendiranja za specializirane poklice v kulturi;
* priprava mnenj in odgovorov s področja štipendiranja za specializirane poklice v kulturi;
* evalvacijsko in analitično delo na področju štipendiranja za specializirane poklice v kulturi;
* izvajanje in koordinacija projekta »Štipendije za specializirane poklice v kulturi«;
* samostojno opravljanje drugih zahtevnejših nalog.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;

3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. izjavo, da za namen tega natečajnega postopka dovoljuje Ministrstvu za kulturo pridobitev podatkov iz prejšnje točke tega razpisa iz uradne evidence;

5. izjavo o znanju angleškega jezika na osnovni ravni.

V primeru, da kandidat z vpogledom oz. s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prijava na prosto delovno mesto mora biti obvezno pripravljena na obrazcu** **JO-100-26/2024-3340, ki je priloga tega javnega razpisa, z natančno izpolnjenimi vsemi rubrikami in izjavami.**

Delovno mesto višji svetovalec je uradniško delovno mesto. Izbranemu kandidatu se bodo na delovnem mestu višji svetovalec določile pravice in dolžnosti glede na uradniški naziv višji svetovalec III, brez imenovanja v naziv. Z izbranim kandidatom bo sklenjena pogodba o zaposlitvi za določen čas do 30. 11. 2029 oziroma najdlje do zaključka trajanja projekta »Štipendije za specializirane poklice v kulturi« v okviru Operativnega programa za izvajanje evropske kohezijske politike v obdobju 2021-2027, s polnim delovnim časom. Izbrani kandidat bo opravljal delo v poslovnih prostorih Ministrstva za kulturo, Maistrova 10, Ljubljana, oziroma v drugih uradnih prostorih, kjer organ opravlja svoje naloge.

Zaposlitev je delno financirana iz naslova EU sredstev in sicer v razmerju 61,82% evropski del in 38,18% slovenska udeležba, v okviru izvajanja projekta.

Sredstva za plačo so zagotovljena na proračunskih postavkah:

PP 230158 - Štipendije za specializirane poklice v kulturi ESS 21-27-V-EU

PP 230159 - Štipendije za specializirane poklice v kulturi ESS 21-27-V-slovenska udeležba

PP 230160 - Štipendije za specializirane poklice v kulturi ESS 21-27-Z-EU

PP 230161- Štipendije za specializirane poklice v kulturi ESS 21-27-Z-slovenska udeležba

Kandidat vloži prijavo v pisni obliki na priloženem obrazcu [JO-](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)100-26/2024-3340, ki jo pošlje v zaprti ovojnici z označbo: »**Za javni razpis za delovno mesto višji svetovalec (šifra 482)**«, na naslov: Ministrstvo za kulturo, Maistrova 10, Ljubljana. Rok za vlaganje prijav je 14 dni po objavi javnega razpisa na Zavodu RS za zaposlovanje in na osrednjem spletnem mestu državne uprave (https://www.gov.si/zbirke/delovna-mesta/). Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo o neizbiri pisno obveščeni. Če kandidat v prijavi navede elektronski naslov, se šteje, da ga je podal za namen obveščanja o izbiri oziroma neizbiri. V primeru, da kandidat prijavo poda v elektronski obliki se kandidata obvešča na e-naslov, s katerega je bila poslana prijava, v kolikor za namen obveščanja izrecno ne navede drugega e-naslova. Obvestilo o končanem izbirnem postopku bo objavljeno na osrednjem spletnem mestu državne uprave (https://www.gov.si/ zbirke/delovna-mesta/).

Informacije v zvezi z javno objavo daje Marjana Cvenkel Lesjak na tel. št. 01 369 59 99, informacije o delovnem področju daje Katja Ceglar na tel. št. 01 369 58 74.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 100-26/2024-3340-1 Ministrstvo za kulturo

Datum: 10. 7. 2024